## Aneks 1 Kolektivnog ugovora za "Đuro Đaković Elektromont" d.d.

### NN 144/2009 (2.12.2009.), Aneks 1 Kolektivnog ugovora za "Đuro Đaković Elektromont" d.d.

144 02.12.2009 Aneks 1 Kolektivnog ugovora za "Đuro Đaković Elektromont" d.d.

KOLEKTIVNI UGOVORI

3544

ANEKS 1

KOLEKTIVNOG UGOVORA
ĐURO ĐAKOVIĆ ELEKTROMONT D.D.

STRANKE ANEKSA 1 KOLEKTIVNOG UGOVORA

Članak 1.

Stranke ovog Aneksa Kolektivnog ugovora su:

Nezavisni sindikat »Socijalna pravda«, Dr. Mile Budaka 1, Slavonski Brod (u daljnjem tekstu: Sindikat), u ime svojih članova, kojeg zastupa predsjednik Darko Maras i

Đuro Đaković Elektromont d.d., Dr. Mile Budaka 1, Slavonski Brod (u daljnjem tekstu: Poslodavac), koje zastupa direktor Zdravko Stipetić, dipl. ing.

OPĆE ODREDBE

Članak 2.

Potpisnici Kolektivnog ugovora Đuro Đaković Elektromont d.d. na osnovi odredbi članka 201. istog sklopili su ovaj Aneks Kolektivnog ugovora.

PLAĆA, NAKNADA PLAĆE, DODACI NA PLAĆU I OSTALA MATERIJALNA PRIMANJA RADNIKA

Plaća

Članak 3.

(1) U Kolektivnom ugovoru Đuro Đaković Elektromont d.d. sklopljenom 3. studenoga 2008. godine stavak 2, stavak 3, stavak 4, stavak 5, stavak 6, stavak 7, stavak 8, stavak 9 i stavak 10 članka 104. u razdoblju od 1. siječnja 2009. godine do 31. prosinca 2009. godine ne primijenjuju se.

(2) Vrijednost sata rada radnih mjesta za mjesece siječanj, veljača, ožujak, travanj, svibanj, lipanj, srpanj, kolovoz, rujan, listopad, studeni i prosinac 2009. godine ostaje jednaka vrijednosti sata rada radnih mjesta za mjesec prosinac 2008. godine, što je vrijednost sata rada radnih mjesta utvrđena u Kolektivnom ugovoru Đuro Đaković Elektromont d.d. sklopljenom 3. studenog 2008. godine stavkom 1 članka 104.

Članak 4.

(1) U Kolektivnom ugovoru Đuro Đaković Elektromont d.d. sklopljenom 3. studenog 2008. godine stavak 3 članka 104. u razdoblju od 1. siječnja 2010. godine do 30. lipnja 2010. godine mijenja se i glasi:

###

(3) Usklađivanje iz stavka 2 ovog članka za mjesece siječanj, veljača, ožujak, travanj, svibanj i lipanj 2010. godine vršit će se istovremeno i s indeksom potrošačkih cijena u razdoblju lipanj 2009. godine – prosinac 2008. godine i s indeksom potrošačkih cijena u razdoblju prosinac 2009. godine – lipanj 2009. godine po formuli:

VSRS10-L10 = [VSRL09 × (IPCL09-P08 ÷ 100)] × (IPCP09-L09 ÷ 100)

VSRS10-L10 > vrijednost sata rada radnih mjesta za mjesece siječanj, veljača, ožujak, travanj, svibanj i lipanj 2010. godine

VSRL09 > vrijednost sata rada radnih mjesta za mjesec lipanj 2009. godine

IPCL09-P08 > indeks potrošačkih cijena u razdoblju lipanj 2009. godine – prosinac 2008. godine

IPCL09-P08 > indeks potrošačkih cijena u razdoblju prosinac 2009. godine – lipanj 2009. godine

###

Naknada za rad na radilištu (terenski dodatak)

Članak 5.

(1) U Kolektivnom ugovoru Đuro Đaković Elektromont d.d. sklopljenom 3. studenog 2008. godine stavak 3, stavak 4, stavak 5, stavak 6, stavak 7, stavak 8, stavak 9, stavak 10 i stavak 11 članka 131. u razdoblju od 1. siječnja 2009. godine do 31. prosinca 2009. godine ne primijenjuju se.

(2) Naknada za rad na radilištu (terenski dodatak) za mjesece siječanj, veljača, ožujak, travanj, svibanj, lipanj, srpanj, kolovoz, rujan, listopad, studeni i prosinac 2009. godine ostaje jednaka naknadi za rad na radilištu (terenski dodatak) za mjesec prosinac 2008. godine, što je naknada za rad na radilištu (terenski dodatak) utvrđena u Kolektivnom ugovoru Đuro Đaković Elektromont d.d. sklopljenom 3. studenog 2008. godine stavkom 1 i stavkom 2 članka 131.

Članak 6.

(1) U Kolektivnom ugovoru Đuro Đaković Elektromont d.d. sklopljenom 3. studenog 2008. godine stavak 4 članka 131. u razdoblju od 1. siječnja 2010. godine do 30. lipnja 2010. godine mijenja se i glasi:

###

(4) Usklađivanje iz stavka 3 ovog članka za mjesece siječanj, veljača, ožujak, travanj, svibanj i lipanj 2010. godine vršit će se istovremeno i s indeksom potrošačkih cijena u razdoblju lipanj 2009. godine – prosinac 2008. godine i s indeksom potrošačkih cijena u razdoblju prosinac 2009. godine – lipanj 2009. godine po formuli:

NRRS10-L10 = [NRRL09 × (IPCL09-P08 ÷ 100)] × (IPCP09-L09 ÷ 100)

NRRS10-L10 > naknada za rad na radilištu (terenski dodatak) za mjesece siječanj, veljača, ožujak, travanj, svibanj i lipanj 2010. godine

NRRL09 > naknada za rad na radilištu (terenski dodatak) za mjesec lipanj 2009. godine

IPCL09-P08 > indeks potrošačkih cijena u razdoblju lipanj 2009. godine – prosinac 2008. godine

IPCL09-P0 > indeks potrošačkih cijena u razdoblju prosinac 2009. godine – lipanj 2009. godine

###

ZAVRŠNE ODREDBE

Članak 7.

Ostale odredbe Kolektivnog ugovora Đuro Đaković Elektromont d.d. sklopljenog 3. studenog 2008. godine ostaju nepromijenjene.

Članak 8.

Istekom rokova navedenih u ovom Aneksu Kolektivnog ugovora odredbe Kolektivnog ugovora Đuro Đaković Elektromont d.d. sklopljenog 3. studenog 2008. godine koje su predmetom ovog Aneksa Kolektivnog ugovora se ponovno primjenjuju u izvornom obliku utvrđenom Kolektivnim ugovorom Đuro Đaković Elektromont d.d. sklopljenim 3. studenog 2008. godine.

Članak 9.

Ovaj Aneks Kolektivnog ugovora se primjenjuje do 30. lipnja 2010. godine.

Članak 10.

Ovaj Aneks Kolektivnog ugovora je sklopljen kada ga potpišu ovlašteni predstavnici Sindikata (Nezavisni sindikat »Socijalna pravda«, Slavonski Brod) i Poslodavca (Đuro Đaković Elektromont d.d., Slavonski Brod).

Članak 11.

Ovaj Aneks Kolektivnog ugovora se primjenjuje od 1. siječnja 2009. godine.

Članak 12.

Ovaj Aneks Kolektivnog ugovora se registrira u Ministarstvu gospodarstva, rada i poduzetništva (Uprava za rad i tržište rada).

Članak 13.

Ovaj Aneks Kolektivnog ugovora je sklopljen u 7 (sedam) istovjetnih primjeraka od kojih svaka ugovorna stranka za svoje potrebe zadržava po 2 (dva) primjerka, 2 (dva) primjerka su za potrebe Ministarstva gospodarstva, rada i poduzetništva (Uprava za rad i tržište rada), a 1 (jedan) primjerak je za potrebe »Narodnih novina« d.d.

ZA SINDIKAT ZA POSLODAVCA
 predsjednik direktor
 Darko Maras, v. r. Zdravko Stipetić, dipl. ing., v. r.

Ostalo, NN 144/2009-3544